বন্যা পরিস্থিতি নেপালে! সাহায্যের আশ্বাস মোদির

ওয়েব ডেস্ক : ভারী বৃষ্টি (Rain)। তার কারণে নামল ধস (Landslide)। তৈরি হয়েছে বন্যা (Flood) পরিস্থিতিও। তার জেরে বিপর্যস্ত হয়ে পড়েছে নেপাল (Nepal)। প্রাণ হারিয়েছেন ৫১ জন। এই পরিস্থিতিতে নেপালের পাশে থাকার বার্তা দিলেন প্রধানমন্ত্রী নরেন্দ্র মোদি (Narendra Modi)। সম্প্রতি ‘জেন জি’-দের বিক্ষোভে উত্তাল হয়েছিল নেপাল। সেই পরিস্থিতি শান্ত না শান্ত হতেই ফের বৃষ্টি ও ধসে খারাপ অবস্থা নেপালের।

গত শনিবার থেকে ভারী বৃষ্টি (Rain) হচ্ছে নেপালে (Nepal)। তা এখনও অব্যাহত। সেই ভারী বৃষ্টির কারণে একাধিক জায়গায় ধস নেমেছে। বিচ্ছিন হয়ে পড়েছে যোগাযোগ ব্যাবস্থা। অন্যদিকে, এই বৃষ্টির কারণে নদীর জলও বেড়ে গিয়েছে। যার কারণে প্রশাসনের তরফে সতর্কতা জারি করা হয়েছে। ইতিমধ্যে বন্যা প্লাবন এলাকা গুলি থেকে সাধারণ মানুষকে সরানোর কাজ শুরু হয়েছে। নেপালের এক পুলিশ আধিকারিক জানিয়েছেন, কোশি প্রদেশের ইলাম জেলাতে বন্যার কারণে মৃত্যু হয়েছে ৩৭ জনের। ঘর ছাড়া হয়ে পড়েছেন বহু মানুষ।

আরও খবর : ইজরায়েল-হামাসকে সতর্কবার্তা দিলেন ডোনাল্ড ট্রাম্প!

নেপালের সব থেকে বড় উৎসব হল ‘দশহারা’ বা ‘দশাই’। দশমীর দিন সেই উৎসব পালন করে বাড়ির দিকে ফেরেন সাধারণ মানুষ। তবে এই বৃষ্টির (Rain) কারণে অনেকে ঘরে ফিরতে পারেননি বলে খবর। অন্যদিকে ভারী বৃষ্টির কারণে ভেঙেছে রাস্তা। ব্যাহত হয়েছে বিমান পরিষেবাও। যার ফলে অনেক পর্যটকও আটকে পড়েছেন।

এই পরিস্থিতি নিয়ে প্রধানমন্ত্রী নরেন্দ্র মোদি (Narendra Modi) বলেন, ‘নেপালে ভারী বৃষ্টিপাতের ফলে প্রাণহানি এবং ক্ষয়ক্ষতির ঘটনা অত্যন্ত দুঃখজনক। এই কঠিন সময়ে আমরা নেপালের জনগণ এবং সরকারের পাশে আছি। বন্ধুত্বপূর্ণ প্রতিবেশী এবং প্রথম প্রতিক্রিয়াশীল হিসেবে, ভারত যেকোনো প্রয়োজনীয় সহায়তা প্রদানে প্রতিশ্রুতিবদ্ধ।’

The loss of lives and damage caused by heavy rains in Nepal is distressing. We stand with the people and Government of Nepal in this difficult time. As a friendly neighbour and first responder, India remains committed to providing any assistance that may be required.

— Narendra Modi (@narendramodi) October 5, 2025